
	[bookmark: nev]KOSZTOLA ESZTER
eszter.kosztola@gmail.com
Történelem
BA, 3. félév
Eötvös Loránd Tudományegyetem
Bölcsészettudományi Kar
	
[bookmark: _GoBack]






Témavezető:
	Dr. Hegyi W. György
egyetemi adjunktus, ELTE BTK




Kybele Rómába érkezése

A dolgozat Kybele istennő Kis-Ázsiából Rómába érkezését övező problémákkal foglalkozik. Véleményem szerint nem lehet arról beszélni, hogy a II. pun háború, és Hannibál itáliai
jelenléte okozta félelem elmúlt volna már ekkorra, és a jövőben bekövetkező keleti terjeszkedés
egyik lépcsőfokaként érkezett volna Kybele. A külpolitikai helyzet még nem hagyhatta nyugodni a rómaiakat. Magna Mater érkezését kiváltó csodajel, a kőeső is ezzel a félelemmel és a
győzelem iránti vággyal függ össze. A kor egyik legmeghatározóbb eseményében, Scipio Africanus afrikai átkelésében is játszhatott szerepet az Idai Anya, isteni segítségként szolgálva a
hadvezérnek.
Rómába érkezve a keleti, vad istennőt a senatus által megválasztott vir optimus, Scipio
Nasica fogadja. Fellépésében közre játszhatott a politika, és Scipio Africanus hatalma is, hiszen
Nasica ekkor még nem töltött be semmilyen tisztséget, mégis az állam legderekabb férfijának
választották. Claudia Quinta a másik alak, aki megjelenik a fogadás történetében. Claudiát negatív pletykák lengték körbe, ezt a Kybelének tett szolgálatával mosta le magáról, ezáltal szerepe Nasicáéhoz hasonló lett, annak ellenére, hogy őt nem a senatus választotta ki. Claudia
ellensúlyozta a Scipiók hatalmát, hiszen ő a Scipiókkal politikailag szembehelyezkedő Claudiusok genséhez tartozott.



